Avgang: Hvordan kommer man til flyplassen i Bergen?
Man kommer seg til Bergen lufthavn Flesland med flybuss, Bybanen og taxi. Flybussen bruker cirka en halvtime til flyplassen fra Bryggen i sentrum av Bergen, og billettprisen for voksne ligger på rundt 130 NOK per vei. Det billigste alternativet er kollektivtransport. Med Bybanen kommer man seg raskt til Bergen lufthavn Flesland, og det er egen holdeplass på flyplassen. Reisetiden ligger på rundt 45 minutter med Bybanen. Med taxi tar det rundt 20-25 minutter ut til flyplassen på Flesland, men det er dessverre ikke fastpris på denne strekningen.